Han var søn af regimentskvartermester Carl Gustav Schytte. Han blev tidligt forældreløs, opvoksede i trange kår og var [[1816]]-[[1818|18]] skriver hos [[G.L. Baden]], som da var [[byskriver]] i Odense, og fulgte med ham til [[Hørsholm]] (indtil [[1820]]). Han tog [[1824]] dansk-juridisk eksamen og blev [[1827]] [[fuldmægtig]] hos borgmester [[Ditlev Ræder]] i [[Horsens]], indtil han [[1829]] købte en olieemølle, som han ejede og drev indtil [[1851]]. Under de tyske troppers [[Treårskrigen|indfald]] [[1849]] var han formand i forplejningskommissionen og viste i denne vanskelige stilling stor takt og dygtighed. Senere ejede han i [[1850'erne]] forskellige herregårde, således [[Mattrup]] i [[Jylland]], [[Grøftebjerg]] på [[Fyn]] og [[Vedbygård]] på [[Sjælland]], som han i reglen solgte efter få års forløb, og siden [[1860]] fabrikken [[Rabeshave]] med bryggeri i [[København]]. Ved sin død ejede han også Sindshvile på Frederiksberg. I [[1851]] var han medstifter af [[Kreditforeningen af jydske Landejendomsbesiddere]] og i [[1858]] af Kreaturforeningen for de danske Østifter.
Erhvervsliv Ledelse Ledere